Palestinienii susțin că șapte oameni au murit în timpul unui raid israelian care a avut loc în Cisiordania. Armata israeliană a anunțat că este o operațiune împotriva militanților înarmați. Nu s-a anunțat dacă există victime în rândul militarilor, notează Mediafax.
Forțele israeliene au intrat marți în Jenin din Cisiordania. Ministerul palestinian al Sănătății susține că pe lista cu victime sunt șapte localnici, inclusiv un medic, potrivit Reuters. De asemenea, ar fi și nouă răniți.
Armata a spus că este o operațiune împotriva militanților și că mai mulți oameni înarmați au fost împușcați.
Cisiordania se numără printre teritoriile pe care Israelul le-a ocupat în urma războiului din 1967 din Orientul Mijlociu.
Localnicii vor ca regiunea să fie nucleul unui stat palestinian independent. Discuțiile privind o soluție cu două state s-au întrerupt în 2014.